Държавен вестник, бр. 24, 2025 г., стр. 11

БРОЙ  24	
Д Ъ Р Ж А В Е Н  В Е С Т Н И К 	
СТР.  11   
и за отмяна на регламенти (ЕС) № 1305/2013 
и (ЕС) № 1307/2013 (ОВ, L 435, 6.12.2021).
Заповедта и методиката да се обнародват 
в официалния раздел на „Държавен вестник“.
Министър:
Борислав Гуцанов
МЕТОДИКА
за определяне на размера на намаленията 
при неспазване на изискванията, свързани 
с условията на труд и заетост или задълже­
нията на работодателите, произтичащи от 
правните актове, посочени в приложение IV 
на Регламент (ЕС) 2021/2115 на Европей­
ския парламент и на Съвета от 2 декември 
2021 година за установяване на правила за 
подпомагане за стратегическите планове, 
които трябва да бъдат изготвени от държа­
вите членки по линия на общата селскосто­
панска политика (стратегически планове по 
ОСП) и финансирани от Европейския фонд 
за гарантиране на земеделието (ЕФГЗ) и от 
Европейския земеделски фонд за развитие 
на селските райони (ЕЗФРСР), и за отмя­
на на регламенти (ЕС) № 1305/2013 и (ЕС) 
№ 1307/2013
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Настоящата методика опреде­
ля правилата, свързани със задълженията 
на работодателите в трудовата заетост и 
здравословните и безопасните условия на 
труд (предварителни условия в социалната 
сфера) съгласно приложение IV на Регламент 
(ЕС) 2021/2115 на Европейския парламент 
и на Съвета от 2 декември 2021 година за 
установяване на правила за подпомагане за 
стратегическите планове, които трябва да 
бъдат изготвени от държавите членки по 
линия на общата селскостопанска политика 
(стратегически планове по ОСП) и финан­
сирани от Европейския фонд за гарантиране 
на земеделието (ЕФГЗ) и от Европейския 
земеделски фонд за развитие на селските 
райони (ЕЗФРСР), и за отмяна на регламенти 
(ЕС) № 1305/2013 и (ЕС) № 1307/2013 (ОВ, 
L 435/1 от 6 декември 2021 г.) (Регламент 
(ЕС) 2021/2115). 
(2) С методиката се определя размерът 
на намалението на плащанията към бенефи­
циентите по интервенции под формата на 
директни плащания по чл. 53 от Закона за 
подпомагане на земеделските производители 
(ЗПЗП) и по интервенции в областта на сел­
ските райони по чл. 70, 71 и 72 от Регламент 
(ЕС) 2021/2115 в случай на неспазване от 
страна на земеделските стопани на предва­
рителните условия в социалната сфера по 
степен, тежест и продължителност. 
(3) Настоящата методика се прилага при 
спазване изискванията на чл. 88, параграф 1 
от Регламент (ЕС) 2021/2116 на Европейския 
парламент и на Съвета от 2 декември 2021 го­
дина относно финансирането, управлението 
и мониторинга на общата селскостопанска 
политика и за отмяна на Регламент (ЕС) 
№ 1306/2013 (ОВ, L 435, 6.12.2021 г.) и Ре­
гламент (ЕО, Евратом) № 2988/95 на Съвета 
от 18 декември 1995 г. относно защитата 
на финансовите интереси на Европейските 
общности.
Чл. 2. (1) Държавен фонд „Земеделие“ 
прилага методиката в случаи на неспазване 
на изискванията, свързани с трудовата зае­
тост и здравословните и безопасните условия 
на труд и задълженията на работодателите, 
произтичащи от правните актове, посочени в 
приложение IV на Регламент (ЕС) 2021/2115.
(2) Определянето на размера на намале­
нията на финансова помощ при установени 
неспазвания на предварителните условия в 
социалната сфера от страна на бенефициен­
тите по чл. 1 се прилага, като се намалява 
общият размер на помощта, която предстои 
да бъде отпусната по заявленията за подпо­
магане или исканията за плащане, подадени 
в календарната година, за която е установено 
неспазване на предварителните условия в 
социалната сфера. Когато неспазването е 
настъпило през предходна година, намалени­
ята се изчисляват въз основа на плащанията, 
които са отпуснати през съответната година, 
в която е констатирано неспазването, като 
се прихващат от помощта, която предстои 
да бъде отпусната.
(3) Намаленията по ал. 2 се прилагат, 
в случай че през календарната година на 
плащането е налице влязло в сила наказа­
телно постановление или съдебно решение 
за нарушение на изискванията, определени в 
глава втора, и за което Изпълнителна аген­
ция „Главна инспекция по труда“ уведомява 
Държавен фонд „Земеделие“.
(4) При определяне на конкретния раз­
мер на намаленията на финансова помощ 
за съответните неспазвания по настоящата 
методика са отчетени системите за контрол 
и правоприлагане в областта на социалното 
и трудовото законодателство и приложимите 
трудови стандарти, като се вземат предвид 
тежестта, повторяемостта, системността и 
умишлеността на неспазването.
(5) Уведомяването по ал. 3 се извършва по 
служебен път чрез системата за електронни 
услуги, когато е налична интеграция със съ­
ответните регистри, Интегрираната система 
за администриране и контрол или по реда 
на Закона за електронното управление.